**MŰSZAKI TARTALOM MEGHATÁROZÁS**

PÁRIZSI UDVAR PLUSZ

 **BEÉPÍTÉSI ADATOK**

* Beépítési mód: zártsorú
* Szintszám: utcafronton földszint + 4 emelet, udvari épületrészen földszint + 5 emelet
* Telek: 3275 nm
* Járdaszint: + 0,15 útkorona szint
* Földszinti padlóvonal: + - 000 útkorona szint

**AZ ÉPÜLET SZERKEZETI LEÍRÁSA**

**Földmunka:**

A föld munkálatokat az MSZ-04802/1 szabványnak megfelelően kell elvégezni. A földművek keresztmetszeti mérete kivitelezés során, a tervtől csak pozitív irányban térhetnek el. A földművek és a földvisszatöltések tömörségét, az MSZ 1515 szabvány előírásai szerint kell kivitelezni. Az ajzat alá kavicsfeltöltés kerül, amely Trg=95 %-os tömörségi fokra kell tömöríteni. A pilléralapokat kézi földmunkával, nagyobb méretpontossággal kiemelve kell kivitelezni.

**Alapozás:**

Az alapozási munkák során az MSZ -04-802/2 építési-szerelési előírásai szerint kell eljárni. A tervező írásbeli hozzájárulása nélkül nem szabad megkezdeni az alapozási munkát, ha a talajviszonyok nem megfelelőek.

**Lábazat:**

A lábazat 30 cm. széles vasbeton szerkezet. Vasalásuk statikai terv szerint. Monolit szerkezetek, helyszíni zsaluzással és vasalással.

**Ajzatbetonok:**

A szigetelés alatt 10 cm. vtg. szigetelést tartó beton készül hálós vasalással. Alatta 15 cm. vastag, tömörített kavicsfeltöltés létesül.

**Teherhordó falazatok:**

A felmenő teherhordó falazatok anyaga a külső oldalakon 30 cm. vtg. POROTHERM K tégla- Itt a külső oldalon 15 cm. hőszigetelő rendszer kerül felfogatásra a külső színvakolat alatt. A falazatoknál az előírt kötési, habarcsminőségi és egyéb előírásokat szigorúan be kell tartani.

**Pillérek, oszlopok:**

A falazatokban méretezett, helyszíni, vasbeton pillérek kerülnek beépítésre.

**Áthidalások:**

A szerkezeti falakon monolit áthidalások készülnek, helyenként önállóan, másutt a koszorúval egybeépített módon. A válaszfalakban a belső nyílások felett POROTHERM, előre gyártott áthidaló gerendák kerülnek beépítésre.

**Födém:**

Monolit vasbeton szintközi födémek készülnek, amelynek vastagsága 20 cm. A szerkezet elveit, méretezését, vasalásának, teherátadásuk módját a statikai tervnek megfelelően kell megvalósítani.

**Válaszfalak:**

10. cm. vastag válaszfal téglából készülnek, mészhabarcsba falazva, huzalerősítéssel, a födémekhez kiékelve.

**Vízszigetelés:**

A tető rétegrendje kiviteli terv szerinti rétegezéssel és vízelvezetéssel készül. PE technológiai szigetelés készül a padozat rétegrendjébe. A földszinti falazatok alatt 1 rtg. VILLAS vastaglemezes általános nedvesség elleni szigetelés készül. A födémben a hő és hangszigetelések védelmére a rétegrendekben részletezett technológia PE és speciális páraáteresztő fóliák kerülnek beépítésre.

**Hőszigetelés:**

A födémek padozatában lépésálló NIKECELL hőszigetelés kerül be a földszinti és I. emeleti padozatban 10 cm. vtg, míg a többi födémben 4 cm vtg. A külső falazat 15 cm. külső hőszigetelést kap, amely megfelel a 2016. évi A+I-es minősítés kategóriájának.

**Bádogos szerkezetek:**

 A függőeresz és a lefolyócsatorna 0,5 mm-es antarcit színű LINDAB lemezből készül. A csatorna átmérője minimum 15,0 cm, lejtése a lefolyó irányában 3 – 5 % (ezrelék) lesz. A kéményeknél a szabványban előírt módon készül a bádogozás. Az ablakoknál 0,55-ös lemezből készül a párkány.

**Külső nyílászáró szerkezetek:**

A külső nyílászárók külső felületen antracit színű, fóliázással ellátott, háromrétegű üvegezésű, műanyag szerkezetűek. A hőszigetelő üvegezés méretrendje a konszignációs tervek szerint. Az ablakok ahol lehet nyíló, bukó kivitelben készülnek, egyes helyeken fix kivitelűek. A külső oldali kávavakolat elkészítése után a tokszerkezet és a fal közötti hézagot poliuretán hézagkitöltő habbal kell tömíteni, majd a tokrészt a megfelelő profillal lezárni. Kávánál hőszigetelés ráfordítva.

**Ajtók:**

A belső ajtók fóliás megjelenésűek, rácsos belső tartókkal, tölgy vagy natúr színben tele betéttel, kérés esetén félig üvegezetten.

**Burkolatok:**

A helyiségekben terv szerinti kiírással készülnek padlóburkolatok, a hidegburkolatok 4000.-Ft/nm. a laminált parketta 2500.-Ft/nm-es anyagárral, választás szerint kerül beépítésre.

A konyhában gépészeti kiállások készülnek, a két konyhaelem, az alsó és a felső között burkolat nem készül, csaptelep itt nem kerül elhelyezésre.

**Fűtés:**

Távhő energia ellátással, lakáson belül egyedileg szabályozható, digitális termosztáttal vezérelhető, padlófűtés kialakításával.

**Vakolatok:**

A homlokzati hőszigetelésre Baumit vékony vakolat kerül a homlokzati színtervnek megfelelően kivitelezésre.

**Szellőzés:**

Természetes szellőzés biztosítható ablakokon keresztül, a zárt WC, illetőleg belsőterű fürdőszobák 150 mm. átmérőjű műanyag csővel gépi úton kerülnek kiszellőztetésre.

**Vázkitöltő falazatok:**

30 cm. vastagságú Porotherm N+F vázkerámia falazóblokkból készül, a szerkezetépítés után kerül kifalazásra, vagy azzal párhuzamosan a már elkészült födémsíkok közzé befalazva. A lakás-elválasztófalak speciális, **hang-gátló téglából** készülnek a nagy tömeg elérése miatt a léghangok hatékony elnyelését biztosítja. Ezen falazat szintén 30 cm. vastagságú.

**Lépcsőszerkezetek:**

A lépcsők monolit vasbeton szerkezetűek, kerámia burkolatot kapnak, csúszásmentes változatban.

**Belső burkolatok:**

Belső burkolatok az oldalfalakon, a vizes helyiségben 2,10 m magasságig készülnek, legalább 150 cm széles nyílászárókon rejtett tokos műanyag szerkezetű redőny kerül beépítésre. Helyiségenként 4 dupla dugalj, televíziós és internet csatlakozási lehetőség kerül kialakításra a szobába (hálószobába)

Külső nyílászáró 5 ponton záródó, hőszigetelt, a lépcsőház felé színes megjelenésű műanyag szerkezetű nyílászáró.

**A szaniterek:**

A szaniterek terv szerint kerülnek kialakításra, a kád 35.000.-Ft/db, a kézmosó 25.000.-Ft/db. értéken, törölközőszárítós radiátor kialakítása mellett Kludi csapteleppel. WC: geberites rendszerű.

**Liftek:**

Az OTIS tervei alapján a katasztrófavédelem előírása szerinti vezérléssel készül, a földszinttől az utolsó szintig.

**A lakásegységek, illetve az egyéb helyiségek, mint önálló egységek központi folyadékos klímával kerülnek hűtésre, egységen belül önállóan mérhető és szabályozható módon, a legnagyobb térbe történő befúvással.**

Debrecen, 2016. november 23.